{
  "1": "Tuôôy Trưưu Koot luh dơuq kal kwat thưq pơh, e varơuq hnhep tol plêêk đom kawaah panoot wat.",
  "2": "Yôôch gô hloq pơh kơy yaak, đơu oot dưk adrooyq kangưưr Kơy Plêêk, ji pơh poop keen jah ăm ka oot.\n\\ts\\*\n\\p",
  "3": "Muuyq kơy yaak kadrơơy truh, adrơk dooy kahlơu bơơn vayang, dưk aduq para hơu, ji 'ngưưng kahlơu jah kahniq ka kơy yaak nưq xôq hno ik tơơk tưp achuung dii kaluh apok apôôy ku tôôy khơl vah tol para hơu bơơn vayang măn kangưưr ngaai. ",
  "4": "'Nhuuy kahlơu, kung dii apok apôôy ku khơl vah, xing ti kơy yaak pool tok adrooyq kangưưr Kơy Plêêk.",
  "5": "Kơy yaak xok dooy kahlơu, ji nheet viik ni bơơn ôôlh ku para hơu, yôôch taweek pôôt ma vari, yôôych e kaluh hnưưm kơy jaruu kataa, hnưưm grung grung, kableek tađnah, kung ahrưưng vari.\n\\ts\\*\n\\p",
  "6": "Yôôch pơh kơy yaak e pơh poop keen ralauq jơq oot xôq oot hno ik klôôp.\n\\p",
  "7": "Kơy Yaak thưq yưk klôôp keen, yôôych e jiit parier ji ôôlh aluq dii vahaap kađnih pôôt vari,  yôôch muuyq phoon pee vari biq vuh jaq, muuyq phoon pee gaay gôk biq vuh jaq, ji dêq hloay rek adriilh biq vuh jaq. \\p\n\\f +\n\\ft Muuyq sôôq rahlăăp hnhu iaq ka'lăk apok: \\fqa muuyq phoon pee vari biq vuh jaq\\fqa*.\\f*\n\n\\ts\\*\n\\p",
  "8": "Kơy yaak thưq vaar klôôp keen, yôôych e kajoq nưq dang đaji ngok đoot kôt jaq rahưưk  đom ôôlh biq taweek pôôt tahlii, yôôch muuyq phoon pee ku daak tahlii jêêk vlôh vahaap,",
  "9": "muuyq phoon pee kaluh kajoq e varơuq riilh đom tahlii raay kaxêêt, ji muuyq phoon pee taau gee biq dơơp hưư.\n\n\\ts\\*\n\\p",
  "10": "Yôôch kơy yaak thưq pee klôôp keen, yôôych muuyq xlok thier kôt, jaq rahưưk đaji gooy xanonq, kađnih pôôt xing tol plêêk, ji ni kađnih pôôt tol muuyq phoon pee daak tavook ji tol alook daak.",
  "11": "Anưng ku xlok nưq jah taayh laa Vagaak Pahlăk. muuyq phoon pee kaluh alook daak jêêk vlôh vagaak pahlăk, ji 'ngưưng adro kaxêêt jo aduq daak neq vii ni heq jêêk vlôh pahlăk.\n\n\\ts\\*\n\\p",
  "12": "Yôôch kơy yaak thưq poot klôôp keen, yôôych muuyq phoon pee mot hngơy biq hmot, kung dii muuyq phoon pee xiêk ji muuyq phoon pee kaluh xlok, xôq ka muuyq phoon pee ku oot biq kamưưng jaluk, vii anưq kaa hngơy dii muuyq phoon pee ku ni leh e xaraal tađnah, ji kaa klôôy kungh anưq.\n\n\\ts\\*\n\\p",
  "13": "Yôôch gô 'yo, ji gô tek muuyq poop xêêp kalaak kôt \\f +\\ft Muuyq sôôq rahlăăp xok apok \\fqa kơy yaak\n\\fqa* thêq ka \\fqa xêêpq kalaak kôt\\fqa*.\\f* đong pool tol rawaah plêêk kôt apok taayh tok: “Para ơơh, para ơơh, para ơơh ka khơl adro riilh 'lăălq vari, tuôôy măn e taleq hnưưm keen ku pee kơy yaak jeq klôôp tok.”\n\n\\ts\\*"
}
